**RFQ: PR\_** **00100941**

**დანართი A-სამუშაო აღწერილობა**

**საკონსულტაციო მომსახურება - მონაცემთა ბაზების ანალიტიკოსი**

**შესავალი**

პროექტი: „სახელმწიფო უწყებების შესაძლებლობების ზრდა  მოწყვლადი ჯგუფების სოციალურ-ეკონომიკური პრობლემების მოგვარების მიზნით“ 2018 წლიდან ხორციელდება პროგრამა **EPIC**-ის ფარგლებში **- „მოწყვლადი გადაადგილებული პირებისა და ადგილობრივი მოსახლეობის ეკონომიკური და სოციალური მონაწილეობა სამხრეთ კავკასიაში“** ლტოლვილთა დანიის საბჭოს მიერ GIZ-ის დახმარებით, საქართველოსა და გერმანიის მთავრობების სახელით.

**პროექტის მიზანია** სახელმწიფო უწყებების შესაძლებლობის ზრდა და საჭიროებებზე დაფუძნებული, გაუმჯობესებული მომსახურების მიწოდება მოწყვლადი ჯგუფებისათვის, განსაკუთრებით იძულებით გადაადგილებული პირებისათვის.

პროექტი მიზნად ისახავს საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროსთან და სსიპ დევნილთა, ეკომიგრანტთა და საარსებო წყაროებით უზრუნველყოფის სააგენტოსთან მჭიდრო კომუნიკაციას, როგორც ცენტრალურ დონეზე დევნილთა მიმართულებით პოლიტიკის შემუშავებასა და განვითარებაზე პასუხისმგებელ უწყებებთან.

**მოკლე მიმოხილვა**

პროექტის სახელწოდება: „სახელმწიფო უწყებების შესაძლებლობების ზრდა  მოწყვლადი ჯგუფების სოციალურ-ეკონომიკური პრობლემების მოგვარების მიზნით“

**დონორი*:*** გერმანიის საერთაშორისო თანამშრომლობის საზოგადოება (GIZ)

**საკონსულტაციო მომსახურების საგანი:** საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროსთან არსებული დევნილთა, ეკომიგრანტთა და საარსებო წყაროებით უზრუნველყოფის სააგენტოს სხვადასხვა დეპარტამენტებსა და სამმართველოებში არსებული დევნილთა მონაცემთა ბაზების შესწავლა და ერთიან მონაცემთა ბაზაში მათი ინტეგრაციის ბიზნეს პროცესების შესახებ წერილობითი ანგარიშის მომზადება.

**ვადები**:

* საკონსულტაციო სამუშაოების განხორციელების ვადაა 10-15 სამუშაო დღე და უნდა დასრულდეს არაუგვიანეს 2020 წლის 25 ივნისისა.
* ანგარიშის მომზადების ვადაა 5 დღე და უნდა დასრულდეს არა უგვიანეს 2020 წლის 30 ივნისისა.

**საკონსულტაციო მომსახურების საფასური:** კანდიდატებმა უნდა წარმოადგინოს დეტალური ბიუჯეტი ლარში, რომელიც არ უნდა შეიცავდეს დღგ-ს (დანართი B და დანართი C) ან დღიური განაკვეთი - ფიზიკური პირების შემთხვევაში, ხელზე ასაღები თანხა (NET) ლარში (მხოლოდ დანართი C).

**მეთოდოლოგია**

კომპანია/ორგანიზაცია ან ინდივიდუალური პირი პასუხისმგებელია ჩაატაროს ანალიტიკური სამუშაოები დაინტერესებული მხარეების გამოკითხვის, არსებული რესურსების მოკვლევის (ბაზების სტრუქტურა, სასერვერო მოწყობილობები, არსებული რესურსები და Online სერვისები და ა.შ), მათი ურთიერთშესაბამისობის დადგენისა და სრულყოფილი გაანალიზების საშუალებით.

მეთოდოლოგიაში ასევე უნდა იქნას გათვალისწინებული დისტანციური კომუნიკაციის საშუალებები როგორიცაა: Skype, Zoom ან სხვა, სატელეფონო ინტერვიუები დაინტერესებულ მხარეებთან, სამინისტროს წარმომადგენლებთან და ა.შ

**წარმოსადგენი პროდუქტები:**

1. დაინტერესებულ მხარეებთან ინტერვიუების ანალიზი
2. საბოლოო ანგარიში, რომელიც უნდა იყოს მინიმუმ 10-15 გვერდს, შედგენილს ქართულ ენაზე და შეიცავდეს:
* დაინტერესებულ მხარეებთან ინტერიუების ანალიზს
* სააგენტოში არსებული მატერიალური და ტექნიკური რესურსების ანალიზს
* ერთიანი მონაცემთა ბაზის შექმნისათვის საჭირო ბიზნეს პროცესების გეგმის ვიზუალურ და წერილობით აღწერილობას
* მონაცემთა ბაზის ფორმირების მინიმუმ **ორ-სამ შესაძლო გზას:** 1) ახალი ბაზის ფორმირება 2) არსებულ რომელიმე ბაზაში დანარჩენი ინფორმაციის ინტეგრირება 3) შესაძლო გზა გამოკვეთილი კვლევის შედეგად
* მონაცემთა ბაზის ფორმირების შესაძლო გზების სავარაუდო ბიუჯეტს და განხორციელების სავარაუდო ვადებს

**ტენდერში მონაწილეობის პროცედურა**

კანდიდატი ვალდებულია წარმოადგინოს შემდეგი დოკუმენტები:

* საკონკურსო წინადადება ქართულ ენაზე. საკონკურსო წინდადება უნდა იყოს შევსებული, ხელმოწერილი და დამოწმებული ბეჭდით, ასეთის არსებობის შემთხვევაში.
* ინდივიდუალური პირის შემთხვევაში საკუთარი CV, კომპანიის/ორგანიზაციის შემთხვევაში - კვლევაში მონაწილე პირის/პირების CV.
* ინდივიდუალური პირის შემთხვევაში დღიური განაკვეთი ხელზე ასაღები თანხა ლარში, რომელიც მოიცავს ყველა საჭირო ხარჯს (ტრანსპორტირება, სასტუმრო, საკანცელარიო ხარჯები და ა.შ.), ხოლო კომპანიის/ორგანიზაციის შემთხვევაში დეტალური ბიუჯეტი, რომელიც არ უნდა შეიცავდეს დღგ-ს (დანართი B).
* მოთხოვნა ფასების კვოტირებაზე (RfQ) შევსებული და ხელმოწერილი (დანართი C)
* კანდიდატის პროფილის და სარეგისტრაციო ფორმა შევსებული და ხელმოწერილი (დანართი D)
* ქცევის კოდექსი - ხელმოწერილი (დანართი E)

* საკონსულტაციო კონტრაქტის ზოგადი პირობები (დანართი E) (გასაცნობად, არ საჭიროებს ხელმოწერას)

დედლაინი: დოკუმენტაცია უნდა იქნას გამოგზავნილი შემდეგ ელექტრონულ მისამართზე: GEO-TBS-Procurement@drc.ngo არაუგვიანეს **2020 წლის 31 მაისისა.** გთხოვთ მიაქციოთ ყურადღება,რომ

ელექტრონული ფოსტის საგნის ველში მითითებული იყოს „**მონაცემთა ბაზების ანალიტიკოსი“.** წინააღმდეგ შემთხვევაში წინადადება არ განიხილება.დადგენილი თარიღისა და დროის შემდეგ მიღებული განაცხადი არ განიხილება.

დამატებითი კითხვები მიიღება 2020 წლის 25 მაისის  **18:00-**მდე შემდეგ ელექტრონულ მისამართზე: GEO-TBS-Procurement@drc.ngo, ხოლო პასუხები ყველა მონაწილეს გაეცემა 28 მაისს.

**საკონკურსო განაცხადის შეფასება და შევსება**

განაცხადი შეფასდება ადმინისტრაციული, ტექნიკური და ფინანსური კუთხით.

ადმინისტრაციული შეფასების კრიტერიუმია ყველა მოთხოვნილი დოკუმენტაციის წარმოდგება შედგენილი სრულად და გამართულად ტენდერში მონაწილეობის პროცედურებში გაწერილი წესების მიხედვით.

მხოლოდ ის კანდიდატები, რომლებიც წარმატებით გაივლიან ადმინისტრაციული შეფასების ეტაპს, გადავლენ ტექნიკურ შეფასებაზე.

ტექნიკური წინადადება შეფასდება შემდეგი კრიტერიუმებით და თითოეულ ქვემოთჩამოთვლილ გრაფას მიეცემა შეფასება 1-დან 10-ქულამდე.

|  |  |
| --- | --- |
| **კვალიფიკაცია (70%)** | * მოთხოვნილ სექტორში და მონაცემთა ბაზებთან მუშაობის გამოცდილება (40%)
* ანგარიშების მომზადების გამოცდილება (30%)
 |
| **შემოთავაზებული სერვისები (30%)** | * საკონკურსო წინადადება შეესაბამება მოთხოვნასა და ლდს-ს სტანდარტებს (20%)
* ვადები შეესაბამება ლდს-ს და სამინისტროს მოთხოვნებს (10%)
 |
| **ჯამი** | **100%** |

კანდიდატმა უნდა მიიღოს მინიმუმ 5 ქულა ტექნიკურ ეტაპზე, რათა მოხდეს ფინანსური წინადადების განხილვა.

***შენიშვნა:*** *შემოთავაზების საერთო თანხა უნდა იქნას მითითებული ფორმაში მოთხოვნა ფასების კვოტირებაზე (RFQ) დანართი C ხოლო დეტალური ბიუჯეტი (მხოლოდ კომპანიების შემთხვევაში) უნდა იქნას წარმოდგენილი ცალკე დანართი B-თ. საერთო თანხა უნდა მოიცავდეს აქტივობებისა და ადმინისტრაციულ ხარჯებს. დღიური განაკვეთის შემთხვევაში, უნდა იქნას აღნიშნული თუ რა კომპონენტებისან შედგება ეს განაკვეთი (ანაზღაურება, ტრანსპორტის ხარჯი, სასტუმროს ხარჯი და ა.შ.)*